पाएं अपने शहर की ताज़ा ख़बरें और फ्री ई-पेपरडाउनलोड करें
पुलिस अफसर और पत्रकार बन ब्लैकमेल करने वाले गिरोह का पुलिस ने पर्दाफाश किया है। दो महिलाओं समेत चार लोगों को काबू किया है। आरोपियों की पहचान मनजीत कौर उर्फ कमल निवासी जोहला, चरणजीत कौर उर्फ काले हाल निवासी धुतू रायकोट, अमरजीत सिंह उर्फ साबी वासी ग्रीन एवेन्यू रायकोट, सुखचैन सिंह उर्फ बूटा वासी कच्चा किला रायकोट के रूप में हुई है। जबकि फरार आरोपी की पहचान राजू मसीह पुत्र अली चंद निवासी भाटिया काॅलोनी, जालंधर बाईपास लुधियाना के रूप में हुई है। पुलिस ने पांचों आरोपियों के खिलाफ थाना सुधार में केस दर्ज किया है। पकड़े हुए चारों आरोपियों को अदालत में पेश कर रिमांड पर लिया है।
सीआईए एसआई बलदेव सिंह ने बताया कि गांव हांस कलां के जोगिंदर सिंह ने ृशिकायत दर्ज करवाई थी कि वह सुधार में बाजार काम से गया था। इस दौरान मनजीत कौर व चरणजीत कौर ने उसे यह कह रोक लिया कि उन्हें कोई जरूरी काम है और जरूरी बात करनी है। इसके बाद वह दोनों आरोपी महिलाएं उसे गांव बोपाराय कलां टेलर गुरमेल सिंह के घर ले गईं, जहां वह बैठ अभी बातचीत कर ही रहे थे। इसी दौरान कार सवार तीन लोग दीवार फांद कर घर में घुस आए और आते ही उनकी फोटो खींचने और वीडियो बनाने लगे। इस दौरान आरोपियों ने धमकाया।
आरोपी अमरजीत खुद को पुलिस कर्मी बताने लगा। बाकी आरोपी जेल में भेजने की धमकी देने लगे। आरोपी उसे छोड़ने के लिए 2.5 लाख रुपए की मांग करने लगे। जब उसने कहा कि उसके पास सिर्फ 15 हजार रुपए ही है तो वे बोले 15 हजार अभी दे दो। बाकी पैसे बाद में दे देना तो उसने आरोपियों को 2.35 लाख रुपए अगले दिन देने के लिए मना लिया। इसके बाद पीड़ित ने पुलिस को सूचित किया। पुलिस ने आरोपियों को उस समय पकड़ लिया जब आरोपी पैसे लेने के लिए सुधार अस्पताल के साथ लगती सड़क पर पैसे लेने के लिए इंतजार कर रहे थे। पुलिस ने 4 आरोपियों को पकड़ लिया। वह पहले भी 4 वारदातें कर चुके हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn